การประท้วงที่สะพานซี่อทง ปักกิ่ง

การประท้วงที่สะพานซี่อทง (; ) เป็นการประท้วงทางการเมืองในประเทศจีนในช่วงก่อนการประชุมสมัชชาใหญ่พรรคคอมมิวนิสต์จีนครั้งที่ 20 การประท้วงเริ่มต้นในเช้าวันที่ 13 ตุลาคม ค.ศ. 2022 ผู้ประท้วงจำนวนหนึ่งคนประท้วงต่อต้านสี จิ้นผิง เลขาธิการพรรคคอมมิวนิสต์จีน โดยประท้วงในประเด็นของลัทธิบูชาบุคคล, ระบอบเผด็จการ, การละเมิดสิทธิมนุษยชน, การตรวจพิจารณาในประเทศ, การพยายามเป็นประธานาธิบดีตลอดชีวิต และการใช้นโยบายโควิดเป็นศูนย์ การประท้วงประกอบด้วยการแขวนป้ายผ้าและการเผายางบน () เขตไห่เตี้ยน กรุงปักกิ่ง

ไม่เป็นที่ทราบว่าผู้ประท้วงเป็นใคร แต่สื่อนิยมเรียกขานเขาว่าเป็น "บริดจ์แมน" (Bridge Man) ตาม "แทงค์แมน" (Tank Man)

 ภูมิหลัง 
ในคริสต์ทศวรรษ 2000 ประเทศจีนมีการประท้วงในประเทศบ่อยครั้ง ประมาณการณ์ไว้ที่ประมาณ 180,000 ครั้งใน ค.ศ. 2010 ตามข้อมูลของซุน หลี่ผิง ศาสตราจารย์ด้านสังคมวิทยาจากมหาวิทยาลัยชิงหฺวา

การประท้วงต่อต้านสี จิ้นผิงและนโยบายของเขา ถือว่าพบได้ยากมาก เนื่องจากเป็นการประท้วงในไม่กี่วันก่อนการประชุมสมัชชาใหญ่ของพรรคคอมมิวนิสต์จีน ซึ่งถือเป็นช่วงที่เจ้าหน้าที่ของรัฐจะกวดขันการประท้วงเป็นพิเศษ เป็นที่คาดการณ์กันไว้แล้วว่าสีจะขึ้นดำรงตำแหน่งต่อเป็นวาระที่สามในการประชุมครั้งนี้

 อ้างอิง 

หมวดหมู่:การประท้วงในประเทศจีน
หมวดหมู่:ปักกิ่ง
หมวดหมู่:สี จิ้นผิง
หมวดหมู่:ประเทศจีนในปี พ.ศ. 2565
หมวดหมู่:การระบาดทั่วของโควิด-19 ในประเทศจีน